**Jegyzőkönyv**

**Nagykovácsi Nagyközség Önkormányzat**

**Pénzügyi és településfejlesztési bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2014. december 11. (kedd 17:45 óra)

**Meghívottak:** Tegzes Endre elnök, Fodor Attila, Dr. Szabó András, Holéczy Katalin, Erdélyi Zoltán, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dér Zsuzsanna Nagykovácsi Általános Iskola igazgató, Diószeghy Tünde Öregiskola Közösségi Ház és Könyvtár intézményvezető, Kiss Beáta Kispatak Óvoda intézményvezető.

**Megjelentek:** Tegzes Endre elnök, Fodor Attila, Dr. Szabó András, Holéczy Katalin, Kiszelné Mohos Katalin polgármester, Honti Zoltán képviselő, Papp István jegyző, Perlaki Zoltán gazdasági vezető, Bodnár Julianna jkv-vezető.

**Tegzes Endre elnök**: Köszöntöm a megjelenteket. Megállapítja, hogy a Pénzügyi Bizottság 3 fővel jelen van, határozatképes. Felolvasom a napirendi pontokat, kérdés, felvetés, javaslat van-e?

**Papp István jegyző** A 2. napirendi pont egy a.) ponttal egészülne ki. A Víziközmű Kft-től kaptunk egy megkeresést, hogy egy darab perigényes ügyük van, ahol peren kívül megállapodást javasolnak, összesen 50 ezer Ft-ról lenne szó, erre is kapjon felhatalmazást a Polgármester asszony a taggyűlésen. A másik napirend: Polgármester asszony kapott egy megkeresést a DMRV Zrt. mely kezdeményez egy közgyűlés tartása nélkül határozat hozatalt, írásbeli szavazással polgármesterek számára közbeszerzési eljárás győztesének a kiválasztásáról. Egy felhatalmazás kell a Képviselő-testület részéről, hogy a Polgármester asszony támogathatja a közbeszerzési eljárás győztesét.

**dr. Szabó Attila bizottsági tag**: Katasztrófa helyezet végett nem volt semmilyen rendkívüli ülés és most, hogy lesz egy munkaterv szerinti ülésünk, nem látok erre napirendet, hogy erre kitérnénk bárhol. Javasolnám azt, egy dolog nagyon fontos lett volna, hogy nem tudtunk telefonálni, egész idő alatt, ez a telefonos cég hiánya egyértelműen. Készítettem egy levél tervezetet, melyet átadok majd. Nagykovácsiban egy külföldi állampolgár tudott telefonálni, mert a legoptimálisabb szolgáltatót találja meg a készüléke. A Magyar Hírközlési Hivatalnak címeztük a levelet, mégpedig azzal, hogy katasztrófahelyzet bárhol lehet, nem működnek a szolgáltatók, adott esetben az Önkormányzat a saját flottáján tudjon telefonálni, ha az adott cég nem tud teljesíteni, akkor, engedje, hogy a készülék át tudjon állni a másik vevőre. A másik, hogy a Telecom el kell számolnunk, nem tudom, hogy a Telecom jelentkezet-e, hogy adna valami kárpótlást. A Képviselő-testületi ülésen ezt így nem szeretném elmondani, de legalább egy napirend legyen ahol arról fogunk beszélni, hogy igen a Képviselő-testület tette a dolgát, vannak javaslataink és tettük a dolgunkat, levontuk a következtetéseket. Sokan megkérdezték, hogy miért nem ültünk össze utána? A jövőben ezt kezelni kell, én nem tudtam, hogy mit tegyek, erre kell egy forgatókönyvet csinálni.

**Kiszelné Mohos Katalin polgármester**: Természetesen ez lesz az első, amit napirend előtt el fogok mondani. A Katasztrófavédelemmel készült egy olyan összefoglaló, hogy mire van szüksége a községnek, hogy legközelebb egy ilyen helyzetben, ezt meg tudjuk oldani. Döntési kompetenciánk ott lesz, hogy ennek a fedezete kerüljön be a költségvetésbe. A telefonnal kapcsolatosan ez nem jutott eszembe, jó ötlet, hogy igen is a szolgáltató biztosítson egy olyan lehetőséget, ami katasztrófa esetén megoldást ad. Létezik katasztrófa terv, amiben le van osztva, hogy a Képviselő-testületi tagoknak mi a feladata.

**dr. Szabó András bizottsági tag**: Azt a katasztrófavédelmi tervet szeretném elolvasni. Azt gondolom, hogy ha ilyen helyzet van, akkor össze kell ülnünk, én nem tudtam mit csináljak, jó lett volna, ha ki lett volna osztva kinek mi a dolga ilyen esetben. Katasztrófa terv szerint a háziorvosoknak mi a teendője? Erről a lakosságot valahogy értesíteni kell. Kérem, egy mondatban terjedjen ki a tájékoztatás, hogy az orvosok, hol voltak és mit tettek akkor.

**Kiszelné Mohos Katalin polgármester**: dr. Solynóczki Katalin kint volt, ő volt az ügyeletes orvos. Ki kellett volna írni az ajtajára, hogy merre található, ebben igaza van, de nem volt jó az ő telefonja sem.

**Tegzes Endre elnök**: Aki a módosított napirendi pontot elfogadja, kérem, kézfeltartással jelezze. A Pénzügyi Bizottság 3 igen szavazattal az alábbi napirendi pontokat fogadta el:

**Napirend:**

1. **Döntés a 2015. évi belső ellenőrzési terv elfogadásáról**

Előterjesztő: Papp István jegyző

Előadó: Perlaki Zoltán gazdasági vezető

|  |  |
| --- | --- |
| **E-115/2014** | **PB** |

1. **Döntés Nagykovácsi Víziközmű Kft. korrigált végelszámolási nyitómérlegének elfogadásáról**

Előterjesztő: Kiszelné Mohos Katalin polgármester

Előadó: Perlaki Zoltán gazdasági vezető

|  |  |
| --- | --- |
| **E-109/2014** | **PB** |

1. **Döntés a Nagykovácsi Településüzemeltetés Nonprofit Közhasznú Kft Felügyelő Bizottság tagjainak megválasztásáról és díjazásáról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-119/2014** | **PB** |

1. **Döntés Nagykovácsi Eötvös utca 13. Hrsz:920/92 ingatlannak a közterület, Hrsz: 920/100 rovására történő túlkerítés ügyében, valamint döntés agykovácsi Nagyközség Önkormányzat Képviselő-testülete Z-58/2012.(IV.19.) határozata alapján megindított peres eljárás szüneteltetéséről – ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: Györgyi Zoltán főépítész

|  |  |
| --- | --- |
| **E-120/2014** | **PB** |

1. **Döntés Solymár Ezüstkor Szociális Gondozóközpont által biztosított feladatellátási szerződés meghosszabbításáról**

Előterjesztő: Kiszelné Mohos Katalin polgármester

Előadó: Perlaki Zoltán gazdasági vezető

|  |  |
| --- | --- |
| **E-116/2014** | **EÜB - PB** |

1. **Egyebek: - Gyümölcs utca**

**1. napirendi pont**

**Döntés a 2015. évi belső ellenőrzési terv elfogadásáról**

**Tegzes Endre elnök**: Átadom a szót az előterjesztőnek.

**Perlaki Zoltán gazdasági vezető**: Ismerteti az előterjesztést a melléklet szerint.

**Fodor Attila bizottsági tag**: És döntést kell hoznunk egy kérdésben és fontos az, hogy milyen összegről döntünk, kérem, hogy a jövőben ilyen fontos információ kerüljön be az előterjesztésbe. Végigolvasva az anyagot a régi tevékenységgel Jegyző úr elégedett volt, javasolta, hogy hosszabbítsuk meg. Az észrevételem az lenne, hogy elfogadva azt, hogy meg vagyunk elégedve velük, most ne írjunk ki másik pályázatot, de mi még nem dolgoztunk együtt ezzel a céggel, módosító javaslatom, hogy kössünk szerződést január 1-vel, de 1 évre és ne 2 évre kössük, és amennyiben ez jól működik, akkor az év végén dönthetünk a szerződés meghosszabbításáról.

**Kiszelné Mohos Katalin polgármester**: Ez most nem volt megversenyeztetve, 1 millió Ft alatt nem kötelező versenyeztetés.

**Tegzes Endre elnök**: Van-e még kérdés, felvetés? Nincs. Felteszem szavazásra az 1. napirendi pontot azzal a módosítással, hogy a szerződésbe kerüljön bele a forint összeg, illetve, hogy 1 évre kössük meg a szerződést.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**54/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága azzal a módosítással, mely szerint határozott összeg megjelölésével és egy éves határozott időtartamra szerződjön az önkormányzat, megtárgyalásra és elfogadásra javasolja a Képviselő-testületnek a 2015. évi belső ellenőrzési terv elfogadására vonatkozó határozati javaslatot.

**Határidő:** azonnal

**Felelős**: PB elnöke

**2. napirendi pont**

**Döntés Nagykovácsi Víziközmű Kft. korrigált végelszámolási nyitómérlegének elfogadásáról**

**Tegzes Endre elnök**: Átadom a szót az előterjesztőnek.

**Perlaki Zoltán gazdasági vezető**: Ismerteti az előterjesztést a melléklet szerint.

**Papp István jegyző**: Ami legutóbb elhangzott a Pénzügyi Bizottsági ülésen, hogy szerezzünk be háttér információkat azt produkáltuk, nevezetesen a könyvvizsgáló jelentése, ami megerősítette, hogy szabályszerűen készült a nyitómérleg elkészítése. Képviselő-testületi ülés előtti napra hívta össze a végelszámoló a Víziközmű Kft taggyűlését, Polgármester asszony kért jogi szakértői véleményt, ami alapján az előterjesztést úgy módosítottuk, hogy az Önkormányzat fenntartja magának a jogot, hogy a vagyonérdekeit védendő további jogi lépéseket tesz, amennyiben ezt szükségesnek tartja, és ez bekerült a határozati javaslatban.

**Tegzes Endre elnök**: Nagyon pontos volt a megfogalmazás én ezzel egyet is értek. Két dolgot emeltem ki én is „a nyitómérleg hitelességéért és helytállóságáért a végelszámoló felelős!” és van egy olyan múlt, amit még igazán nem tudunk, ezzel a mondattal és azzal, amit most a Jegyző úr elmondott így egy korrekt egésszé válik, amit így elfogadásra javasolnék. a határozati javaslat így nagyon pontos.További kérdés, felvetés van-e? Nincs. Felteszem szavazásra az 2. napirendi pont elfogadását.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 3 tagja 2 igen, 1 tartózkodással és ellenszavazat nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**55/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek Nagykovácsi Víziközmű Kft. korrigált végelszámolási nyitómérlegének elfogadására vonatkozó határozati javaslatot.

**Határidő:** azonnal

**Felelős**: PB elnöke

**2/a napirendi pont**

**Papp István jegyző**: A Végelszámoló asszony azzal kereste meg Polgármester asszonyt, hogy az említett taggyűlésre egy 2. számú előterjesztést kíván bevinni. Per van folyamatban a Víziközmű Kft és az Aegon Magyarország Biztosító között, 6 éve már. A Víziközmű Kft viszont biztosítója az Allianz Biztosító belépett alperesként a perbe és egy olyan megállapodás születhet a 350 e Ft-os kárösszegre, hogy a két biztosító megossza a kárt, viszont a Víziközmű Kft-nek 50 e Ft önrészt kell az Allianz Biztosító felé biztosítania, erre kér felhatalmazást a végelszámoló, ha ez megtörténhet, akkor készen van így a zárómérlege, nincs függő ügye így már a Víziközmű kft-nek.

**Tegzes Endre elnök**: További kérdés, felvetés van-e? Nincs. Felteszem szavazásra az 2/a napirendi pont elfogadását, aki az elhangzottakkal és a határozati javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**56/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy adja hozzájárulását a Nagykovácsi Víziközmű Kft. által kötendő egyezséghez

**Határidő:** azonnal

**Felelős**: PB elnöke

**3. napirendi pont**

**Döntés a Nagykovácsi Településüzemeltetés Nonprofit Közhasznú Kft Felügyelő Bizottság tagjainak megválasztásáról és díjazásáról**

**Tegzes Endre elnök**: Átadja a szót az előterjesztőnek.

**Papp István jegyző**: Ismerteti az előterjesztést a melléklet szerint.

**Kiszelné Mohos Katalin polgármester**: A Felügyelő Bizottsági (továbbiakban: FEB) tagok maguk válasszák ki az elnököt egymás között, arról nem mi döntünk.

**Tegzes Endre elnök:** Hivatalban dolgozókat, hogyan és mint vonjuk be ezekbe a bizottságokba. Javaslatom, Perlaki Zoltánnak gazdasági vezetőként elég sok munkája van, őt mentesíteném, Gazda Zsuzsa, Balogh László és Jakab Balázs maguk között választanának elnököt, talán így spórolnánk is.

**Fodor Attila bizottsági tag**: Bennem is ez fogalmazódott meg. Pontosan a NATÜ Kft az ahol elég sok gond és feladat van, FEB-nek sok dolga lesz vele a jövőben. Olyan embereket kell oda tenni, akik aktívan tudnak ebben részt venni, ez Perlaki Zoltának plusz feladatot jelentene a sok teendője mellett. Ez a három fős bizottság szerintem támogatható, aki adott esetben kevésbé van leterhelve, jobban oda tud figyelmi és koordinálni tudja azt. És ebben az egy évben ebből a három főből válasszanak elnököt.

**dr. Szabó András bizottsági tag**: Perlaki úrnak lenne így is feladata vele, de ő a Hivatalt képviseli. A mi feladatunk, hogy a FEB-et ellenőrizzük, hogy ők ellátják-e a feladatukat. Az a kérdés, hogy kinek mi a feladata?

**Kiszelné Mohos Katalin polgármester**: A törvény 3 főt ír elő minimum, illetve nagyjából egyértelmű, hogy ki milyen feladatokat lát el, mert Gazda Zsuzsanna jogász, dr. Balogh László közgazdász és Jakab Balázs műszaki munkatárs itt.

**dr. Szabó András bizottsági tag**: Tehát a Hivatalból amúgy is lenne a FEB tagok között. Perlaki Zoltán gazdasági vezető, neki a napi operatív ügyekkel is foglalkozni kell a Hivatalban.

**Kiszelné Mohos Katalin polgármester**: Én azért vettem be a Perlaki Zoltánt, mert ő tudja, hogy államháztartási törvény szerint egy beszámolót, mérleget vagy hogyan kell megírni. Laikusnak tartom magam és számomra teljesen megnyugtató lett volna, ha van a tagok között egy szakember, de azzal teljesen egyetértek, hogy nem egészséges, hogy a Hivatal munkatársa legyen. A FEB írja meg a beszámolót?

**Perlaki Zoltán gazdasági vezető**: Nem, a FEB csak ellenőrzi a beszámolót a NATÜ Kft készíti el a beszámolót.

**Papp István jegyző**: A FEB tagok feladatait jogszabály és az Alapító Okirat részletezi, ez kötött. Amennyiben a Pénzügyi Bizottság ezt elfogadja, akkor a határozati javaslat úgy kezdődik, hogy az Alapító Okirat *„10.1-es pontja első mondatában a 4 tagú helyett 3 tagú…”*.

**Tegzes Endre elnök**: További kérdés, felvetés van-e? Nincs, felteszem szavazásra az 3. napirendi pont elfogadását, aki a módosításokkal együtt elfogadja, a határozati javaslatot kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**57/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek a Nagykovácsi Településüzemeltetés Nonprofit Közhasznú Kft Felügyelő Bizottság tagjainak megválasztásáról és díjazására vonatkozó határozati javaslatot.

**Határidő:** azonnal

**Felelős**: PB elnöke

***Holéczy Katalin: megérkezett az ülésre 18:30 órakor***

**4. napirendi pont: (zárt ülés)**

**Döntés Nagykovácsi Eötvös utca 13. Hrsz:920/92 ingatlannak a közterület, Hrsz: 920/100 rovására történő túlkerítés ügyében, valamint döntés Nagykovácsi Nagyközség Önkormányzat Képviselő-testülete Z-58/2012.(IV.19.) határozata alapján megindított peres eljárás szüneteltetéséről – ZÁRT ÜLÉSEN TÁRGYALANDÓ**

**Tegzes Endre elnök**: Ismertetem a zárt ülésen hozott határozatainkat. A bizottságunk mindkét határozatot 4 igen, egyhangú szavazattal fogadta el.

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**Z – 58/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek a Nagykovácsi Nagyközség Önkormányzat Képviselő-testülete 175/2011. (XII.15.) számú határozatának módosítására vonatkozó határozati javaslatot.

**Határidő:** azonnal

**Felelős**: PB elnöke

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**Z – 59/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek Nagykovácsi Nagyközség Önkormányzat Képviselő-testülete Z58/2012.(IV.19.) határozata alapján megindított peres eljárás szüneteltetésére vonatkozó határozati javaslatot.

**Határidő:** azonnal

**Felelős**: PB elnöke

**5. napirendi pont**

**Döntés Solymár Ezüstkor Szociális Gondozóközpont által biztosított feladat ellátási szerződés meghosszabbításáról**

**Tegzes Endre elnök**: Átadja a szót az előterjesztőnek.

**Perlaki Zoltán gazdasági vezető**: Ismerteti az előterjesztést a melléklet szerint.

**dr. Szabó András tag**: Azt javaslom, hogy 1 évre kössük meg a szerződést, ilyen típusú tevékenységeket ellenőrizni kell, Szociális Bizottságban mi azt fogjuk javasolni, hogy megegyezésbe annak szerepelnie kell, hogy ellenőrizzük őket, hogy valóban kimentek az idősekhez, ellátták őket. Egy rövidebb határidejű szerződést kell kötni és az Egészségügyi Bizottság pedig valamilyen módszertan alapján ellenőrzi, első sorban a szociális ellátó tevékenységüket.

**Holéczy Katalin bizottsági tag**: Az egyik felvetésem az lenne, hogy nem kellene pályáztatni ezt a tevékenységet?

**dr. Szabó András bizottsági tag**: Ez a tevékenység most zajlik. Erre jó az a javaslat, hogy 1 évre kössük meg a szerződést és ez alatt fel tudunk készülni.

**Papp István jegyző**: Ez egy kötelező Önkormányzati feladatellátás, tehát saját feladatellátás is lehet, létrehozhatunk rá egy intézményt.

**Holéczy Katalin bizottsági tag**: Feltételezem, hogy nem tudjuk ellátni ezt a feladatot, de az hogy valakit megbízunk, pályáztatás nélkül, csak azt a kérdést teszi fel újra, amit az előbb felvetettem. Én az egy évet soknak találom. Nem is biztos, hogy kell változtatni, csak ha nincs pályáztatva, akkor honnan tudjuk, hogy ők nyújtsák a legjobb szolgáltatást, nem látjuk a tevékenységet, költségvetést.

**Perlaki Zoltán gazdasági vezető**: Az Államkincstári támogatás lehívása miatt 1 év kell.

**dr. Szabó András tag**: Ilyen tevékenységre túl sokan nem fognak jelentkezni. Nem fogunk tudni, olyan típusú versenyeztetést kiírni, amire ne hasra ütésszerűen pályáznának.

**Kiszelné Mohos Katalin polgármester**: Itt nem aktákról van szó, nem lehet az, hogy fél évig elkezdik a gondozást és utána egy másik gondozó jön, aki nem ismerő őket, újra kezdi a gondozást az alapoktól, ez nem olyan egyszerű dolog mintegy gazdasági ügy, itt emberekről, gyerekekről van szó. Nem olyan egyszerű, mint egy gazdasági ügy, családokról gyermekekről van szó.

**Holéczy Katalin bizottsági tag**: És ha valaki megkérdezi, hogy miért pont a Solymári Ezüstkor Szociális Központ? Azért mert ők a legjobbak, de honnan tudjuk, hogy ők a legjobbak?

**Perlaki Zoltán gazdasági vezető**: Ez nem egy óriási szolgáltató egység, vagy az az alternatíva hogy a Nagykovácsi Önkormányzata egyedül látja el a feladatokat, így nekünk kell vezetőt biztosítani, vagy nem Solymárral fogunk össze, hanem egy másik településsel pl. Budakeszi. Ez nem egy pályáztató jellegű tevékenység.

**dr. Szabó András bizottsági tag**: Ebben a szférában pályáztatással jót találni nagyon nehéz, működésképtelen a pályáztatás, javaslatom az, hogy erősíteni kell az ő ellenőrzésüket, erre kell energiát fordítanunk, be kell tarttatnunk velük a szerződés feltételeit, ha nem felelnek meg akkor, alkalmatlanság címén egy év előtt is fel lehet mondani a szerződést.

**Fodor Attila bizottsági tag**: Az is alternatíva, amit Polgármester asszony mondott, hogy egy évre megkötjük a szerződést, így van időnk hatékonyságot ellenőrizni, megnézni, hogy van-e más alternatíva, ennek a kontrolját kell erősíteni. Én támogatom azt, hogy 1 évre kössük meg a szerződést velük.

**Tegzes Endre elnök**: Ebbe az egészbe még én sem látok bele, nekem sincs erre információm, dr. Szabó András képviselő társam mondott azt elfogadhatónak tartom, azért, mert a jelenlegi helyzetet csak úgy tudjuk tartani, hogy ha aláírjuk a szerződést 1 évre, így ellenőrizni tudjuk őket és időt nyerünk.

**Holéczy Katalin bizottsági tag**: Egyetértek, de felhívnám a figyelmet, hogy mi Pénzügyi Bizottság vagyunk, hogy ha ennek kiadása van, akkor nyilván azt a részét is figyelembe kell vennünk.

**Tegzes Endre elnök**: Erdélyi Zoltán javaslata a melléklet levél alapján.

**Fodor Attila bizottsági tag**: Most kaptunk egy tájékoztatást, de a jövőben, ha bejön anyag bármilyen előterjesztés számok kell, hogy szerepeljenek benne, mert számok nélkül nem tudunk dönteni.

**dr. Szabó András bizottsági tag**: Magyarországom az egészségügyet alulfinanszírozzák kb. 10%-át finanszírozza az Állam annak a tevékenységnek, amit mi végzünk, az Önkormányzat hozzátesz 10 %-ot. Egy alulfinanszírozott tevékenységből nem fogunk tudni olyan pénzügyi racionális döntést hozni, ami azt mutatná meg, hogy most mi túlfizettük őket és esetleg keressünk valakit, aki ezt a feladatot még olcsóbban ellátná. Ezért a minimális bérért legalább azt a minimum feladatot ellássák. Azt kell megnézni mit, csinálnak ott, hányszor mennek ki?

**Tegzes Endre elnök**: További kérdés, felvetés van-e? Nincs, felteszem szavazásra az 5. napirendi pont elfogadását.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**60/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek Solymár Ezüstkor Szociális Gondozóközpont által biztosított feladat ellátási szerződés meghosszabbítására vonatkozó határozati javaslatot.

**Határidő:** azonnal

**Felelős**: PB elnöke

**6. napirendi pont**

**Döntés a Gyümölcs utca (hrsz:1376) cca 240 m²-es, a Gyümölcs utca 7. (hrsz:1377) és Gyümölcs utca 14. (hrsz:1375) közötti területrészének használatáról, közterület-használati díjának megállapításáról.**

**Tegzes Endre elnök**: Ismerteti az előterjesztést a melléklet szerint.

**Papp István jegyző**: Erdélyi Zoltán úrnak van egy megjegyzése, amit akceptálnunk kell a határozati javaslatban 60 e Ft/nm szerepel ez törlendő, mert 60 e Ft/év kell, hogy szerepeljen rajta.

**Holéczy Katalin bizottsági tag**: Miért 60 e Ft?

**Tegzes Endre elnök**: Mert ezt a területet nem tudja hasznosítani, viszont rendben tartják. Ragaszkodtak ahhoz, hogy az összes Gyümölcs utcai lakostól egy hozzájáruló nyilatkozatot adjanak. Illetve Györgyi Zoltán főépítész úr megnézte, hogy ilyen területér milyen összegeket kért az Önkormányzat, ez a reális összeg, itt már elfogadott árak vannak.

**Holéczy Katalin bizottsági tag**: Az, hogy a Főépítész úr ezt mondta, nekem még nem jelent semmit.

**dr. Szabó András bizottsági tag**: Induljunk ki abból, hogy ez a terület alul van értékelve és jól fognak vele. Nekünk semmibe nem kerül és rendbe van tartva az a rész. Azt gondolom, hogy ez vállalható.

**Tegzes Endre elnök**: További kérdés, felvetés van-e? Nincs, felteszem szavazásra az 6. napirendi pont elfogadását.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 3 igen, 1 tartózkodás és ellenszavazat nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**61/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága megtárgyalásra és elfogadásra javasolja a Képviselő-testületnek a Gyümölcs utca (hrsz.:1376) cca. 240 m²-es, a Gyümölcs utca 7. (hrsz.:1377) és Gyümölcs utca 14. (hrsz.:1375) közötti területrészének használatáról, közterület-használati díjának megállapítására vonatkozó határozati javaslatot.

**Határidő:** azonnal

**Felelős**: PB elnöke

**DMRV Zrt.:**

**Papp István jegyző**: DMRV Zrt vezérigazgatója Tóth István úr írt a Polgármester asszonynak egy levelet, mint a DMRV Zrt tagjának, amiben közgyűlés nélküli határozathozatal kezdeményezéséről értesíti. Villamos energia közbeszerzés szerződés megkötésének engedélyezésére. Lezárult eljárás alapján a társaság MNV partner Energiakereskedelmi Zrt-vel 15Ft/kW óra áramdíjjal kíván szerződni. 1 milliárd Ft-ot meghaladó mértékű, ezért közgyűlési hatáskörbe tartozik a kérdés. A részvényesek borítékban szavaznak a kérdésről. A felhatalmazás ahhoz kell, hogy Polgármester asszony hogyan szavazzon a közgyűlésen.

**dr. Szabó András bizottsági tag**: Mikor van ennek a határideje?

**Papp István jegyző**: 15 nap.

**Perlaki Zoltán gazdasági vezető**: 11 e Ft a részvényünk.

**Kiszelné Mohos Katalin polgármester**: Az én javaslatom tartózkodás lenne, mert nem ismerjük az körülményeket.

**Tegzes Endre elnök**: További kérdés, felvetés van-e? Nincs, felteszem szavazásra az DMRV Zrt közgyűlésén való szavazásról a felhatalmazást.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**62/2014. (XII. 11.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága tartózkodást javasol a Képviselő-testületnek és a Polgármesternek a Duna Menti Regionális Vízmű Zrt. közgyűlés tartása nélküli határozathozatalban.

**Határidő:** azonnal

**Felelős**: PB elnöke

**6. napirendi pont**

**- Egyéb**

**Honti Zoltán bizottsági tag**: Szeretném kérni, hogy egyszer beszélgessünk el a DMRV Zrt szolgáltatásáról, hogy mit tesz nekünk, mennyibe kerül ez nekünk? Engem a tűzcsapok miatt ez nagyon érdekel.

**Holéczy Katalin bizottsági tag**: Pénzügyi Bizottsági jegyzőkönyvéből kérnék egy példányt.Korábban már kértem az egységes szerkezetbe foglalt Szervezési és Működési Szabályzatot, ezt kitől kell kérnem?

**Papp István jegyző**: Most készítettem el, át fogom küldeni.

**Holéczy Katalin bizottsági tag**: És amit még mindig nem tudok, hogy a Pénzügyi Bizottságnak mi a feladata?

**Papp István jegyző**: Még nem lábjegyzeteltem, át fogom küldeni.

**Holéczy Katalin bizottsági tag**: Múltkor megbeszéltük, hogy készül egy összefoglaló a szennyvíz beruházásról és a támogatási szerződésről, ez megtörtént? Támogatási szerződés van már? Amennyiben ilyen jellegű kérdésem van, akkor kihez forduljak?

**Kiszelné Mohos Katalin polgármester**: Még döntés sem született benne, közbeszerzés alatt áll az ügy. Ilyen összefoglalót még nem készítettünk, ez nagyon nagy munka, Támogatási szerződés van, az elküldjük.

**dr. Szabó András tag**: Arra van lehetőség, hogy bejövök a Hivatalba és megkapom a szennyvízberuházással kapcsolatos anyagot, hogy átnézhessem, de hogy 300 oldalas anyagokat küldözgessen a Hivatal, arra nincs kapacitása.

**Tegzes Endre elnök**: Ma volt egy egyeztető a csatornával kapcsolatban, átbeszéltük, hogy mennyiben tudjuk mi ezt segíteni, akkor, ha még igazából az igazi döntés talán most ma, holnap születik meg. Egy rendkívüli Képviselő-testületi ülésen, még karácsony előtt az a bizonyos 15 nap, amit nekünk teljesítenünk kell, ebből ne csússzunk ki, ezért jövő hét csütörtök 17 órakor lenne ez a tárgyalás, úgy hogy másnap egy rendkívüli ülés lesz főleg a Pénzügyi Bizottság és Képviselő-testületi ülés. Azt kérném, hogy ezen megbeszélésen minden Képviselő társam vegyen részt. Csak a csatornával kapcsolatosan bármilyen kérdést fel lehet ott majd tenni. Itt egy 1 milliárd Ft felett lévő munkáról kell döntést hoznunk.

**Papp István jegyző**: Fél 5-kor kaptam egy információt, ami szerint a 4 benyújtott utolsó árajánlat mindegyike érvényes. Holnapi nap hozzák közbeszerzési Bíráló Bizottsági döntés előkészítésre az értékelést. Ebből fogjuk tudni, hogy az összes indikátor alapján, melyik az első, második és harmadik és negyedik helyezet. De ahhoz, hogy ebben a 9 fős Képviselő lelkiismeretesen szavazzon, ismerje meg a teljes hátterét az anyagnak. A pályázati felhívástól kezdve a Támogatási szerződésen keresztül az összes árajánlatig itt a Hivatalban papír alapon a titoktartási kötelezettség terhe mellett.Pénzügyi Bizottság jövő hét XII. 18-án, csütörtökön 17 órakor, esedékes ülése lenne, amit megelőz egy informális ülése, ahová elhívjuk a tervezőt, műszaki stábot, projekt menedzsert, közbeszerzési tanácsadót. Annak érdekében, hogy másnap reggel 8 órakor XII.19-én, pénteken a Képviselő-testület név szerinti szavazással tudjon dönteni ebben a fontos kérdésben egy rendkívüli Képviselő-testületi ülésen.Holnap reggel Tegzes Endre elnök úr a Pénzügyi Bizottsági meghívót kiküldi a tagoknak. Ez zárt ülés lesz és a döntést nem lehet nyilvánosságra hozni.

**Tegzes Endre elnök**: A tájékoztató után, ha ott maradunk és szánunk még rá időt a másnap reggeli ülésre meg tudjuk írni a döntés előkészítést, hogy hogyan szavazzunk. Reméljük, hogy olyan javaslatot tesznek elénk, ami egyértelművé, vagy olyan felajánlások vannak még mögötte, amivel jobban átlátjuk, ezt érvekkel alá kell támasztani.

**Tegzes Endre elnök**:

Egyéb hozzászólás nem lévén Tegzes Endre elnök az ülést 19:45. órakor bezárja.

K.m.f.

Tegzes Endre Fodor Attila

elnök tag